text: Lokal YouTube-stjerne har hovedrolle i ny serie på TV SYD
  11 marts 2019 kl. 07.00
  Ny serie på vej med Julie Zangenberg og lokal on line-stjerne i hovedrollerne.  
  Når TV SYD senere på året har premiere på en ny ungdomsserie, så er det med en sønderjysk stjerne fra YouTube i en af hovedrollerne. Morten Münster fra Vojens har ikke mindre end 320.000 følgere på YouTube. Det gør ham til en af Danmarks største stjerne på kanalen.
  Morten Münster er en af de centrale figurer i den nye serie, GG Horsens, som sendes på TV SYD til september og derefter på YouTube.
  
  En pige i esporten
  GG Horsens er en komedieserie om en pige i esport-universet med Julie Zangenberg i hovedrollen. Også andre stjerner fra YouTube med følgere i hundredetusindvis er med, bl.a. Albert Dyrlund og Casper Harding.
  Serien instrueres af Morten Urup, som tidligere har stået bag serien Hedensted High fra 2015. Se instruktøren dele ud af sin begejstring over den nye serie i klippet øverst i artiklen.
  
  
  